Diari Oficial de la Generalitat Valenciana


Sumari del DOGV 8816, del 20-05-2020 (2020/3404)

Convocatòria Resistències, per a la incorporació dels llenguatges de la creació contemporània en els processos d'aprenentatge i l'ampliació de l'àmbit professional de creadores i creadors, mitjançant la producció de trenta projectes artístics col·laboratius en un mínim de trenta centres escolars de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8816

Data del DOGV
:   20-05-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/3404


Data del document
:   12-05-2020

Organisme emissor
:   Consorci de Museus de la Comunitat Valenciana

Tipus de document
:   Anunci

Descriptors 

:   * ajuda pública

Convocatòria Resistències, per a la incorporació dels llenguatges de la creació contemporània en els processos d'aprenentatge i l'ampliació de l'àmbit professional de creadores i creadors, mitjançant la producció de trenta projectes artístics col·laboratius en un mínim de trenta centres escolars de la Comunitat Valenciana. [2020/3404]  
1. Objecte  
Des del Consorci de Museus de la Comunitat Valenciana (CMCV) entenem l'art i els processos de creació contemporània com a instruments d'expressió, però també de comprensió i reflexió de la realitat. I de la mateixa manera entenem l'educació artística com una eina primordial en els processos d'aprenentatge.  
L'objectiu d'aquesta convocatòria és incorporar els llenguatges de la creació contemporània en els processos d'aprenentatge ampliant l'àmbit professional de les creadores i creadors, mitjançant la producció de trenta projectes artístics col·laboratius en almenys trenta centres escolars de la Comunitat Valenciana.  
Se seleccionaran trenta projectes, almenys la meitat dels quals correspondran a creadores o creadors amb arrelament en la Comunitat Valenciana i es desenvoluparan en centres educatius de la Comunitat Valenciana.  
Amb aquesta convocatòria es busca crear entorns de treball col·laboratius que uneixen art i educació. Els projectes seran presentats per les creadores i creadors i hauran d'involucrar a la comunitat educativa, considerant tant a estudiants com a professors, agents actius d'un procés de creació artística contemporània, participatiu i relacional, mitjançant el qual atendre les demandes i necessitats d'una determinada comunitat escolar.  
D'aquesta manera, els projectes que es presenten han de tenir com a objectius:  
- Visibilitzar la situació dels entorns escolars mitjançant l'aplicació de processos de creació artística contemporània.  
- Fomentar la creació artística contemporània com a eina d'anàlisi i reflexió de problemàtiques socials en l'àmbit escolar.  
- Promoure la capacitat social de resoldre problemes mitjançant el treball en comunitat.  
- Establir relacions entre la creació artística contemporània i els àmbits d'educació formal.  
Els projectes tindran una durada temporal de tres mesos, i es realitzaran en els centres escolars adherits a aquest programa, entre els mesos de octubre 2020 i maig de 2021, podent utilitzar segons el projecte i les necessitats de cadascun, les instal·lacions disponibles en el seu cas, de les Cigarreras Centre Cultural d'Alacant, del Centre del Carme de València i del Menador Espai  
Cultural de Castelló.  
Les sessions de treball podran variar en funció del tipus de projecte, establint un mínim de 20 hores de treball en el centre escolar en diferents sessions, l'horari de les quals es convindrà en cada cas, segons la programació del centre escolar i l'agenda dels i les artistes seleccionats/des.  
Els centres escolars seran seleccionats pel CMCV i el CEFIRE Artístic-expressiu, mitjançant una convocatòria oberta, amb posterioritat a l'elecció dels projectes artístics, especificant en aquesta les característiques i necessitats tècniques i materials dels projectes artístics seleccionats, així com els criteris de selecció dels centres.  
  
2. Dotació econòmica  
S'estableix una dotació econòmica total de 252.000 euros (impostos indirectes inclosos), dividida en trenta imports de 8.400 euros(impostos indirectes inclosos) per a cadascun dels projectes.  
Partida pressupostària assignada: 513077751994.21957.78692.28898  
  
3. Persones beneficiàries  
Poden optar a la convocatòria creadores i creadors, a títol individual o bé en col·lectiu que situen el seu treball en el camp de les pràctiques participatives/ relacionals/col·laboratives i pedagogies crítiques.  
Almenys la meitat dels projectes seleccionats correspondran a creadores o creadors amb lloc de naixement o residència en la Comunitat Valenciana.  
  
4. Termini de presentació de sol·licituds  
S'obrirà l'endemà de la seua publicació en el DOGV i finalitzarà el 30 de juny de 2020. Al tancament d'aquest termini no s'admetrà cap sol·licitud.  
  
5. Presentació de sol·licituds  
Les sol·licituds es presentaran preferentment en format digital a través de l'aplicació disponible en   
www.consorcimuseus.gva.es/convocatories/  
També podran presentar-se de qualsevol de les formes previstes per l'art. 16.4 i 16.5 de la Llei 39/2015, d'1 d'octubre, del Procediment Administratiu comú de les Administracions Públiques.  
Les sol·licituds hauran d'adjuntar la següent documentació:  
- Dades de contacte  
- Breu resum del projecte (400 paraules màxim)  
- Memòria tècnica del projecte incloent:  
- Títol del projecte  
- Creadors/as participants  
- Objectius i destinataris  
- Justificació pedagògica (adaptació al currículum escolar) http://www.ceice.gva.es/es/web/ensenanzas-en-lenguas/curriculo).  
- Característiques del projecte  
- Calendari d'execució  
- Relació de necessitats tècniques  
- Pressupost desglossat  
- Currículum que incloga documentació dels tres últims treballs realitzats.  
- Fotocopia DNI, o en cas d'entitats, documentació de la mateixa i la seua representació legal.  
- Document acreditatiu de la seua residència en la Comunitat Valenciana (certificat d'empadronament) per a les persones sol·licitants no nascudes en la Comunitat Valenciana que vulguen demostrar el seu arrelament en aquest territori.  
  
6. Procés de selecció  
Per a la valoració i selecció de les sol·licituds presentades queda constituït un jurat integrat per professionals del sector i presidit per la Presidenta de la Comissió Científic Artística del CMCV o persona en qui delegue, d'acord amb el Codi de Bones Pràctiques en la Cultura Valenciana, garantint la presència de representants de la societat civil, d'experts en la matèria i del CMCV.  
Aquest jurat està format per:  
? Joaquín García Giménez(a proposta de l'Associació Valenciana de Professors de Dibuix AVPD) Professor de Secundaria de Dibuix i vocal de l'AVPD.  
? Beatriu Codonyer (a proposta de Artistes Visuals de València, Alacant i Castelló -AVVAC) Coordinadora del Postgrau en Artteràpia UdG.  
  
? Pepa Ortiz Romaní (a proposta de CEFIRE Artístisco-expressiu) assessora d'Educació Plàstica, Visual i Audiovisual del CEFIRE Artístic-expressiu.  
- José Luis Pérez Pont, Director Gerent del Consorci de Museus de la Comunitat Valenciana (en delegació de la Directora General de Cultura i Patrimoni).  
Els projectes es valoraran tenint en compte els següents criteris:  
  
- Adequació dels projectes amb els objectius de la convocatòria: fins a un màxim de 3 punts.  
- Adequació dels projectes al currículum de l'etapa educativa: fins a un màxim de 2 punts.  
- Interès i qualitat artístic educativa del projecte: fins a un màxim de 2 punts.  
- Viabilitat pressupostària del projecte : fins a un màxim d'1 punt.  
  
- Caràcter innovador de la proposta : fins a un màxim d'1 punt.  
- Trajectòria de la persona sol·licitant: fins a un màxim d'1 punt.  
Es desestimaran aquells projectes que no respecten els principis democràtics de convivència i pluralitat, garantint així la igualtat de totes les persones amb independència del seu gènere, raça, llengua i orientació sexual.  
  
7. Resolució  
El jurat triarà fins a un màxim de trenta projectes que seran els seleccionats i cinc més que quedaran com a reserva en cas que algun dels seleccionats renunciés.  
La notificació dels projectes seleccionats pel jurat es realitzarà mitjançant la seua publicació en la pàgina web del CMCV (www.consorcimuseus.gva.es) i en el DOGV. A més, aquesta resolució es notificarà per correu electrònic a totes les persones i col·lectius participants.  
  
Contra la decisió podrà interposar-se, de conformitat amb el que es disposa en la Llei 39/2015 de Procediment Administratiu Comú de les Administracions Públiques, recurs potestatiu de reposició en el termini d'un mes a comptar des del següent a la seua notificació/publicació davant el mateix òrgan que va dictar l'acte.  
Els projectes no seleccionats presentats i els materials adjuntats seran eliminats del servidor corresponent.  
El CMCV es compromet a no distribuir ni fer ús de la informació dels projectes no seleccionats.  
En cas que els projectes no s'adapten a l'objecte i criteris establerts, el jurat podrà deixar la convocatòria deserta, o seleccionar un nombre inferior de projectes a l'inicialment previst.  
  
8. Compromís d'acceptació  
Les persones seleccionades subscriuran un contracte amb el CMCV. Tal document tindrà per objecte regular els drets i les obligacions de les parts, així com establir la regulació dels incompliments.  
És indispensable per a poder rebre els pagaments presentar al CMCV els certificats que demostren estar al corrent de les seues obligacions tributàries i amb la Seguretat Social, així com, si fos necessari per al projecte presentat, de la corresponent assegurança de responsabilitat civil.  
  
9. Pagament de la quantitat assignada  
La quantitat assignada cadascun dels projectes seleccionats es distribueix de la següent forma:  
- 2.479,34 € (Base imposable. Impostos no inclosos) en concepte d'honoraris.  
- 4.462,81 € (Base imposable. Impostos no inclosos) en concepte de producció i desplaçaments.  
El pagament de la quantitat assignada als col·lectius, entitats, o agents socials els projectes dels quals hagen estat seleccionats s'efectuarà mitjançant transferència bancària, i es farà efectiu de la següent manera, d'acord amb la disponibilitat de tresoreria, prèvia presentació de la factura reglamentària:  
- 70% després de la signatura del contracte.  
- 30% restant una vegada presentat el projecte.  
  
10. Termini d'execució  
El termini d'execució del projecte serà l'acordat per les creadores i creadors i el centre educatiu participant, ateses les característiques del projecte i al calendari escolar, entre octubre 2020 i maig de 2021.  
  
  
11 obligacions de les persones beneficiàries  
Les persones o col·lectius seleccionats comunicaran per escrit la seva acceptació, en un termini no superior a 15 dies des de la publicació de la resolució. En cas contrari, perdran la condició de persona o col·lectiu beneficiari.  
Les persones o col·lectius beneficiaris es comprometen a executar el projecte en el termini acordat amb el CMCV. Qualsevol possible modificació del projecte haurà d'estar prou motivada i ser autoritzada prèviament pel CMCV.  
Igualment, es comprometen a destinar la quantitat assignada a la realització del projecte únicament a aquesta fi i a justificar-lo documentalment a manera de comprovació sense ser considerat subvenció. Es procedirà a la devolució de les quanties que no es justifiquen. Es comprometen també a sotmetre's al control financer i complir les obligacions tributàries establertes per llei.  
Les persones o col·lectius beneficiaris hauran d'estar al corrent amb les obligacions tributàries i de la Seguretat Social.  
Els col·lectius d'hauran d'estar, en el moment de la sol·licitud, formalitzats o en procés de formalització i, en el moment de la signatura, totalment formalitzats. En cas contrari, una persona actuarà en nom del col·lectiu amb el CMCV. No obstant això, totes les persones que hagen de formar part del projecte hauran de complir amb les obligacions administratives i de riscos laborals.  
En cas de diverses persones a títol individual, cadascuna signarà un contracte on es contemple la responsabilitat solidària cap al projecte.  
  
  
12. Obligacions del CMCV  
El CMCV es compromet a desenvolupar aquest programa d'acord amb el Codi de Bones Pràctiques en la Cultura Valenciana, vetllant en tot moment pels drets de les persones i col·lectius seleccionats i la integritat dels seus projectes  
El CMCV serà l'encarregat d'avaluar, supervisar i realitzar el seguiment del desenvolupament dels projectes, així com de les tasques de coordinació i de complir els terminis acordats respecte a l'execució d'aquest  
El CMCV durà a terme una correcta difusió del projecte, tant en la seua pàgina web com a través d'altres mitjans de comunicació pública.  
  
13. Prerrogatives del CMCV  
El CMCV podrà sol·licitar informació sobre el desenvolupament del projecte durant la seua fase de realització.  
De comú acord amb les persones o col·lectius beneficiaris, el CMCV podrà negociar la coproducció i itinerància dels projectes seleccionats amb altres institucions.  
  
14. Drets d'autoria  
Les persones o col·lectius seleccionats cedeixen de forma no exclusiva al CMCV els drets de comunicació pública dels projectes seleccionats per a la seua publicació en catàlegs, cartells, vídeos promocionals, pàgines web, RRSS i altres mitjans audiovisuals, sempre relacionats amb les finalitats de la institució convocant, sense perjudici dels drets morals que ostenten en raó de la seua autoria.  
Els participants en la convocatòria asseguren que la proposta presentada és original i que ostenten tots els seus drets, inclosos (però no excloents) els drets de propietat intel·lectual. Si la proposta inclou drets de terceres persones, els participants garanteixen l'obtenció dels drets, autoritzacions i/o llicències necessàries, exonerant al CMCV de qualsevol reclamació sobre aquest tema.  
El CMCV es compromet a respectar, escrupolosament, els drets de l'autor o autora sobre la seua obra, reconeixent, en tot moment, la seua autoria.  
  
15. Acceptació  
La participació en aquesta convocatòria suposa l'acceptació integra d'aquestes bases.   
  
València, 12 de maig de 2020.- El gerent: José Luis Pérez Pont.